Αρθρο 4

1. Από της αναλήψεως των καθηκόντων του το ενιαίο Δικαστήριο που αναφέρεται στο άρθρο 3, αντικαθιστά το Δικαστήριο που προβλέπεται στο άρθρο 32 της συνθήκης περί ιδρύσεως της Ευρωπαϊκής Κοινότητος Ανθρακος και Χάλυβος. Ασκεί τις αρμοδιότητες που έχουν παρασχεθεί στο Δικαστήριο αυτό από τη συνθήκη αυτή, σύμφωνα με τις διατάξεις της.

Ο πρόεδρος του ενιαίου Δικαστηρίου που αναφέρεται στο άρθρο 3 ασκεί τις αρμοδιότητες που έχουν παρασχεθεί από τη συνθήκη περί ιδρύσεως της Ευρωπαϊκής Κοινότητος Ανθρακος και Χάλυβος στον πρόεδρο του Δικαστηρίου που προβλέπεται στη συνθήκη αυτή.

2. Προς το σκοπό αυτό, από της αναλήψεως των καθηκόντων του ενιαίου Δικαστηρίου που αναφέρεται στο άρθρο 3:

α) το άρθρο 32 της συνθήκης περί ιδρύσεως της Ευρωπαϊκής Κοινότητος Ανθρακος και Χάλυβος καταργείται και αντικαθίσταται από τις aj|kouher διατάξεις:

«Αρθρο 32

Το Δικαστήριο αποτελείται από επτά δικαστές.

Το Δικαστήριο συνεδριάζει εν ολομελεία. Δύναται όμως να συγκροτεί τμήματα μεταξύ των μελών του από τρεις ή πέντε δικαστές, για τη διεξαγωγή ορισμένων προπαρασκευαστικών ενεργειών ή την εκδίκαση ορισμένων κατηγοριών υποθέσεων, κατά τις διατάξεις ειδικού κανονισμού.

Το Δικαστήριο συνεδριάζει εν ολομελεία όταν εκδικάζει υποθέσεις που του υποβάλλει Κράτος μέλος ή όργανο της Κοινότητος, καθώς και όταν αποφασίζει επί προδικαστικών ζητημάτων που του παραπέμπονται κατά το άρθρο 41.

Κατόπιν αιτήσεως του Δικαστηρίου, το Συμβούλιο δύναται αποφασίζοντας ομοφώνως να αυξήσει τον αριθμό των δικαστών και να επιφέρει τις αναγκαίες προσαρμογές στη δεύτερη και τρίτη παράγραφο και το άρθρο 32β δεύτερη παράγραφος.»

«Αρθρο 32α

Το Δικαστήριο επικουρείται από δύο γενικούς εισαγγελείς.

Ο γενικός εισαγγελεύς διατυπώνει δημοσία με πλήρη αμεροληψία και ανεξαρτησία αιτιολογημένες προτάσεις επί των υποθέσεων που έχουν υποβληθεί στο Δικαστήριο, για να το συνδράμει στην εκπλήρωση του κατά το άρθρο 31 έργου του.

Κατόπιν αιτήσεως του Δικαστηρίου, το Συμβούλιο δύναται αποφασίζοντας ομοφώνως να αυξήσει τον αριθμό των γενικών εισαγγελεών και να επιφέρει τις αναγκαίες προσαρμογές στο άρθρο 32β τρίτη παράγραφος.»

«Αρθρο 32β

Οι δικαστές και οι γενικοί εισαγγελείς επιλέγονται μεταξύ προσωπικοτήτων που παρέχουν πλήρη εγγύηση ανεξαρτησίας και συγκεντρώνουν στις χώρες τους τις αναγκαίες προϋποθέσεις για το διορισμό στα ανώτατα δικαστικά αξιώματα ή είναι νομικοί αναγνωρισμένου κύρους. Διορίζονται διά κοινής συμφωνίας από τις κυβερνήσεις των Κρατών μελών για περίοδο έξι ετών.

Κάθε τρία έτη γίνεται μερική ανανέωση των δικαστών. Αφορά εκ περιτροπής τρεις και τέσσερις δικαστές. Οι τρεις δικαστές των οποίων οι θέσεις υπόκεινται σε ανανέωση στο τέλος της πρώτης τριετίας ορίζονται διά κλήρου.

Κάθε τρία έτη γίνεται μερική ανανέωση των γενικών εισαγγελέων. Ο γενικός εισαγγελεύς, η θέση του οποίου υπόκειται σε ανανέωση στο τέλος της πρώτης τριετίας, ορίζεται δια κλήρου.

Επιτρέπεται ο επαναδιορισμός εξερχομένων δικαστών και γενικών εισαγγελέων.

Οι δικαστές εκλέγουν μεταξύ τους τον πρόεδρο του Δικαστηρίου για περίοδο τριών ετών. Η επανεκλογή του επιτρέπεται.»

«Αρθρο 32γ

Το Δικαστήριο διορίζει το γραμματέα του και καθορίζει την υπηρεσιακή του κατάσταση.»

β) Οι διατάξεις του πρωτοκόλλου περί του οργανισμού του Δικαστηρίου που προσαρτάται στη συνθήκη περί ιδρύσεως της Ευρωπαϊκής Κοινότητος Ανθρακος και Χάλυβος, καταργούνται κατά το μέτρο που αντίκεινται προς τα άρθρα 32 έως 32γ της εν λόγω συνθήκης.